Съдът спря новите критерии на здравната каса за лечение на хепатит C, засега (допълнена) - Здраве - Дневник\n13:00, 09 фев 17 , 8699\nАрхивен кадър от протест на пациенти с хепатит С пред здравната каса, 2006 г.\nВърховният административен съд (ВАС) е постановил да не се прилагат новите критерии за отпускане на модерното лечение срещу хроничен вирусен хепатит С, докато не приключи окончателно делото за легитимността им. Това се разбира от определение на първа инстанция във ВАС, което подлежи на обжалване в 7-дневен срок.\nПодуправителят на Националната здравноосигурителна каса д-р Димитър Петров, който пое поста в началото на февруари, обаче заяви, че касата няма да се съобразява със собствените си дискриминиращи критерии за отпускане на лекарства за хепатит С, докато не бъдат пренаписани и разширени през март.\nСрещу решението на касата се надигна вълна от недоволство от пациенти и специалисти, която достигна и до съда. Жалбоподателите - здравноосигурени пациенти с хроничен вирусен хепатит С, подкрепени от сдружение "Хепактив", са помолили съдът за спешно решение, защото новите правила влязоха в сила от 16 януари.\nСъщевременно модерната безинтерферонова терапия е първата в света, която дава възможност за пълно излекуване на болестта, включително и когато е в напреднал етап. Тя е скъпа, защото е иновативна и без алтернатива. Налични са три продукта на цени между 40 и 80 хил. лв. на курс лечение, но те гарантират излекуване, което би спестило разходи и страдания от болестта в дългосрочен план, категорични са пациентите.\nПо-късно през деня от пациентските организации казаха за "Дневник", че вече е договорено и цената на скъпото лечение да бъде доста по-ниска - в размер на 20 хил. лв.\nПо казуса "Дневник" говори с един от малкото тесни специалисти в България по медицинско право, адвокат Мария Петрова. Петрова заедно с адвоката на "Хепактив" Елмира Исмаил са автори на внесената в съда жалба и ще защитават интереса на пациентите с хроничен хепатит. Според нея с новите си правила касата за пореден път показва, че не възприема хората като живи същества, а като цифри на бял лист. За шансовете на жалбата в съда и останалата част от разговора с нея четете тук.\n12:26, 17 яну 22 / Здраве 27\nРейтинг: 1188 13:06, 09 фев 17 Неутрално\n13:09, 09 фев 17\nРейтинг: 3249 13:12, 09 фев 17 Неутрално\nКъдето има критерии\nтам има и ДИСКРИМИНАЦИЯ\nВ ХИПОКРАТОВАТА КЛЕТВА\nговори ли се за\nЛЕЧЕНИЕ съобразно КРИТЕРИИ\nПред болестта всички са равни\nама пред лечението има и по-равни\nРейтинг: 470 13:36, 09 фев 17 Неутрално\nХората отговарящи за здравната каса са очевадно хора които трябва да лежат в затвора,не може един баю да казва кой ще живее и кой ще мре,ако имахме съд,тези които са си помислили дори това трябва да са в затвора.Аз не желая да плащам на здравна каса която може да даде живот на Пеевски недай си боже ако е болен пред някой който е „неценен” за тия които решават.Това е антихуманно дори.\nРейтинг: 1725 14:04, 09 фев 17 Любопитно\n[quote#3:"Hawaii"]Където има критерии\nВ САЩ как е уреден въпроса със скъпоструващото лечение?. Не се заяждам наистина питам.\nРейтинг: 367 14:05, 09 фев 17 Неутрално\nТези от НЗОК са сбирщина от корумпирани и некомпетентни аморални същества!\nРейтинг: 470 14:38, 09 фев 17 Неутрално\nВ САЩ умираш като куче,недей да даваш тази държава точно за здравеопазване!\nРейтинг: 1144 14:45, 09 фев 17 Неутрално\nАбе да не закриха редакцията, какво става, няма ли нови новини?\nОт вчера висят едни и същи статии с тук таме нещо дребно ново\nРейтинг: 822 15:37, 09 фев 17 Весело\nМогат, рИформаторите от медицината могат!😛\nРейтинг: 2172 15:56, 09 фев 17 Неутрално\nв случая не е така както сте описали схемата ,тук е точно обратното ,масата пациенти не плаща никакъв данък ,държавата ги води осигурени ,вземайки парите на будалите дето плащат задължително по закон ,така едните неосигурени чрез собствени данъци са равни на другите ,които плащат ,но еднакво ползват здравни услуги на най евтино ниво ,сега тези ,в повечето случаи такива ,които никога не са имали собствени вноски изведнъж скачат и почват да искат най новото и иновативно ,разбирай ,най скъпото лечение и някой ,тоест касата да им го плати с какво , с парите на всички останали ,дето плащат ,така касата се източва от едни 20000-30000 души чрез лекарства за по 20-30000 лв годишно ,а останалите нямат по 1 направление и 2 лв за изследвания ,щото касата нямала пари , е ,как става така ,4 милиона без да дадат от години 1 лев в солидарната система ,без да спазват никакви правила за профилактика или медицински стандарти ,само искат и ползват и касата им дава най скъпото ,а хората ,които са плащали вече 20 години пълни осигуровки ,не са ползвали нищо и им се налага мед помощ ,за тях няма 20 лв , нещо не се връзват нещата , не е демократично нещо ,а да не кажем крайно дискриминационно , затова ,за всеки ,който иска най иновативно и скъпо ,трябва да има 2 условия ,да се е осигурявал самостоятелно на минимум минимална заплата поне 10 години реално , не от държавата , да има извършени 10 години назад всички профилактики ,без отказ от изследвания и необходими консулти и тогава да кандидатства за скъпо и иновативно лечение ,същото да става и с кандидат инвалидите ,които само искат ,ама нищо не изпълняват ,само имат права ,ама пропускат задълженията и разбира се такива са най недоволни от системата , що ,щото са свикнали ,че трябва да им е най модерното и скъпо лечение ,ама те никъде да не дават пари ,а медиците да са им безотказни роби ,е да ,ама не .\nРейтинг: 367 16:43, 09 фев 17 Разстроено\nВ САЩ въпроса стои така: Лекарствата (Совалди, Харвони) струват $85 хил. и $95 хил. за 12 седмици лечение, след което пациента е излекуван. Ако имаш добра застраховка от работодателя, доплащането може да стигне 20%. Ако си на индивидуална застраховка, зависи от нея, но според мен ако си болен от Хепатит, взимаш най-доброто което може да си позволиш, за да намалиш разхода за лекарства, така, че ще струва пак около $20 хил. Ако си затворник, лечението е безплатно (интересно, нали?). Най-бедните са на социална застраховка, която плаща всичко и лекарствата са максимално по $5 на месец. Преди да им завидим, това са хора с по доход под $18 хил. на година, което за САЩ са ужасно малко пари. Последния вариант е да си купиш един самолетен билет и да отидеш до Индия и да си купиш там лицензиран, повтарям, лицензиран генерик на Совалди за $400. "Гилиад" имат договор с 13 компании за производство. Линк-а към статията е по-долу, ако "Дневник" не го изтрие. Т.к. генериците са лицензирани, дефакто не се различават от оригиналното лекарство, за сведение на неинформираните читатели. Пратил съм информацията и на редакцията и на адвокат Петрова.\nРейтинг: 470 17:12, 09 фев 17 Неутрално\nМоже да имам симпатии към Щатите за доста неща,ама точно за здравеопазване като разпространение и социална услуга са много назад!Там ако имаш пари,там са най-добрите болници,лекари,всичко,обаче ако нямаш,не си се осигурявал добре,направо си заминаваш и на никой не му пука за съжаление за теб.\nРейтинг: 470 17:13, 09 фев 17 Неутрално\nДо коментар [#11] от "Bobi Froloshki":\nКакво разбираш под добра застраховка?Ако не си с добра застраховка,ама имаш какво става?\nРейтинг: 367 19:12, 09 фев 17 Неутрално\nВ САЩ застраховките са най-различни. Под "добра" имах впредвид две неща:\n1. Застраховката покрива лекарството\n2. Ако го покрива, пациента не плаща повече от 10-20% от стойността\nИма застраховки, които не покриват дадени лекарства, или изискват пациента да покрие 40-50% или определена сума преди да почнат да плащат, с две думи системата е много прецакана. Има също застраховки, които покриват само болничната помов, където цените са астрономически, така, че ако ти се наложи да се лекуваш с лекарства, всичко излиза от джоба на пациента.\nРейтинг: 1570 20:13, 09 фев 17 Неутрално\nВие ще останете със сигурност без лекари до 7-8 години , а не САЩ , така ,че е трагикомично да казваш подобно нещо. Който се осигурява получава високо качество на здравеопазване в САЩ. Виж ако си някакъв наркоман под мостовете и чакаш на Обамакеър някой друг да ти плати - ще умираш, но не като куче. И кучетата там имат по-добри здравни грижи от теб днес.\nСтига с тези клишета от в. Работническо дело, вече има интернет и не са само тенденциозните пасквили на комунето Майкъл Мур.\nРейтинг: 2457 13:13, 10 фев 17 Любопитно\n[quote#14:"Bobi Froloshki"]с две думи системата е много прецакана. [/quote]\nВ какъв смисъл е "прецакана"? Максималната печалба не влиза във Вашия джоб? Или завиждате, че влиза в чужд джоб?\nРейтинг: 2457 13:19, 10 фев 17 Весело\n[quote#10:"edin drug"]4 милиона без да дадат от години 1 лев в солидарната система [/quote]\nПо един милиард лева годишно държавата превежда за тях. Вие, май, между един и един милиард лева разлика не правите!?\nАко системата беше "солидарна", лекарите щяха да лекуват, получавайки доход "солидарен" със средната пенсия. Ама май не е така, ама никак, ако се погледнат доходите на баш търговците в бели престилки - управители на търговски дружества.\nРейтинг: 367 15:27, 10 фев 17 Разстроено\nНадявам се, че намека Ви е на шега. Като човек, който от 20 г. се занимавам с разработка на лекарства, първата ми мисъл винаги е за пациента, колкото и да е странно на някои хора в форума. И идеята на коментара, освен образователна, беше да се каже на хората, че за $400 на човек може да се купят лекарства от Индия и въпроса да се реши за 3 месеца.\nРейтинг: 2457 17:02, 10 фев 17 Неутрално\nДо коментар [#18] от "Bobi Froloshki":\nНе е точно шега, по-скоро провокация. Ако не виждах, че сте дълбока в темата, нямаше и да Ви провокирам.\nРазбирам, че отдавна не живеете в България. А тука двата спора, откакто е почнала реформата, са:\nКой с кого е "солидарен"? и Кой печели от здравеопазването?\nЗалисани в тези спорове, има много хора, които забравят да се погрижат за здравето си. Сякаш животът не е техен, а държавата трябва да им осигури безсмертие.


В столичната детска болница - двама от тях вече са напуснали\n27 ное 2019 17:08, Анисия Иванова\nОще по темата: СофиялекарианестезиолозиДетска болницаспрян приеминтензивно отделение\nВ нова ли?\nТам рекламата върви 6 000 ама на минута (без ДДС).\nосигурен преди 1 година\nNetherlands преди 1 година\nпрофесор д.м.н. преди 1 година\nОт години се знае, че тези специалности - анестезиолози, педиатри и още няколко други са дефицитни . Много учене, инвестиране на много средства и за какво - за смешно заплащане колкото на чистачка. Подигравките със хората рано или късно струват скъпо на обществото. Сега ще внасяте от Пакистан, Занзибар и Бангладеш специалисти и чакайте те да ви оправят.\nE,нали един каза да се махат.И ето-махат се.\nВаш минсчет Ананиев преди 1 година\nЩе ви лекува влажния поглед на м.с. Салич и бръщолевенето на д-р Хакимян и фелшер Николаев,а санитарките Ади и Чешмеджиева ще нося подлогите.\nВинаги можете да заведете детето си в някоя от чуждестранните телевизиии- Нова тв или бТВ\nТам ще ви лекуват видни педиатри , като академик професор доктор..\nНе си чел с разбиране.Ако бе вкарал малко мислене в това дето си прочел щеше поне книжка да имаш ,а то и това ти е убягнало.Ако си претоварил капацитета си в психиатрията разтоварват.\nЯвно тогава ти хлопа дюшемето!\nКъде е Бойко, бре?\nДа оправи нещата.....\nСпоко, даскалицата сигурно вече има проект, как да оправи положението, вожда и той, и ще имаме лекар до лекар. А сериозно, като са вторачени в пословичните вече магистрали, в западните Балкани, пътешествия натам-насам, не забелязват истинските, всекидневни проблеми. Не е за вярване, колко е трагично това, което става в здравеопазването.\nПсувайте ги в медиите и после чакайте да ви работът.\nШАХКА ВИ СВАЛЯМ, НАПУСНАЛИТЕ.\nДо 38 Туй то преди 1 година\nИзобщо не съм шофьор и не, нямам и Свидетелство за правоуправление на МПС.\nИзчел съм няколко тона книги, не се коси за моя интелект.\nBravo. Chestito, veche ste pristignali v svetloto komunistichesko badeste na Velislava Dareva, Kornelia Ninova, Aleksander Simov, Kiril Dobrev, Sergei Stanishev, Monika Iossifova, Elena Ioncheva, Iliana Yotova, Rumen Radev, Todor Jivkov.\nШофьорчето 35 просто блика от писанието ти на интелект.За теб е сигурно че поне една книга си прочел,нали имаш все пак книжка.\nОх, мамин златен, пардон, червен трол. Я ми кажи "изгонените "за кой гласуват? Ако той ги е изгонил, защо гласуват за него в чужбина. Да не говорим, че статистиката последните години говори за балансиране на потока именно при ББ.Вица за този дето щял да се качи на дървото, да не го стъпче тълпата като отворят границите е от 70-те години на миналия век.В Германия сега искат от 1600 болници да ги направят 800.ББ го искаше 2010-та,но тогава му скочихте начело с Миков,ако не помните?\nЕL DIABLLO преди 1 година\nни "доморасли ***" или още, така нареченото . . . младо\nАнатема вам, змии ехидни и дано ви отнесат\nземетресения и бури !\nШофьор ако допусне и за една стотна от секундата да се разконцентрира следва почти винаги катастрофа с жертви и пострадали. Защо шофьорът винаги носи отговорност за последствията макар, че не винаги е виновен ?\nЛекарите за части от секундата ли се налага да вземат правилното решение и за това ли грешат ?\nДоктор Боко преди 1 година\nАнаниев,веднага изпрати по спешност д-р Хакимян и д-р Николаев ,а м.с. Силич да смени двете баби!\nНикого не каня другарю,но и не всеки допускам.Живей си както намериш за добре.


Три медала от турнира за "Купа на МОЛ Велико Търново" за шахматистите на "Спартак Плевен XXI" - posredniknews.com\nНачало Спорт Шахмат Три медала от турнира за "Купа на МОЛ Велико Търново" за шахматистите на "Спартак Плевен XXI"\nПонеделник, 10 Декември 2018 11:18\nНа 8 декември 2018 година във Велико Търново се състоя четвъртият детски турнир за "Купата на МОЛ Велико Търново". В турнира се включиха 72 състезатели от цялата страна. Те играха общ турнир в 6 кръга по "Швейцарска Система", като допълнително се правеха класации за групите до 6, 8, 10 и 12 години. Четирима състезатели на "Спартак Плевен XXI ", участвуваха в турнира, съобщават от клуба. Всички се представиха отлично, като трима от тях спечелиха медали.\nОпитните Кристиан Георгиев и Кристиан Милев бяха сред основните фаворити за спечелване на медалите в генералният турнир. И двамата завършиха с 5 точки от 6 възможни, като по допълнителни показатели Кристиан Георгиев спечели сребърен медал, а Кристиан Милев остана шести. Отлично в своя дебют в шахматно състезание се представи Лора Бейкова, която със 3 точки спечели бронзов медал при момичетата до 12 години. Домакините бяха подготвили и няколко специални награди. Борис Дяков (на снимката) с 4 точки спечели второ място в класацията за най-добре представил се неградиран състезател. Това е и второ престижно класиране в неговото семейство, след като преди седмица баща му Мартин Дяков стана четвърти при мъжете в България на блиц.\nТова е пореден успех на възпитаниците на треньора мс Михаил Гигов и на СКШ"Спартак Плевен XXI". До края на годината клубът ще организира "Коледен Турнир " за своите състезатели, на който ще бъде отчетена и изминалата спортна 2018 година.


КУНДАЛИНИ ЙОГА- ЕНЕРГИЙНИ КАРТИ ПЪТУВАНЕ ПРЕЗ ЧАКРИТЕ ПЪРВА И ВТОРА ЧАКРА - Център за съвършенство, здраве и благоденствие Парамита\nSaturday, 21 November 2020 from 13:00 UTC+02-15:00 UTC+02\n3–11°C Rain Showers\nPublic · Hosted by Paramita Center/Парамита Център\nКакво са чакрите? Ако тялото ни е светът, то чакрите са страните, свързани с него. В тази йогийска карта има осем чакри, които са свързани в система, чрез която постигаме осъзнаване. Чакрите са това, което сме, което чувстваме и което мислим. Те определят как изразяваме себе си и как творим. Това е енергийна система, която поддържа тялото живо и в добро здраве. Чакрите определят как усещаме живота си, как възприемаме реалността, как се свързваме със себе си, с другите и със света.\nПреведена от санскрит думата чакра означава колело или кръг. Традиционно седем енергийни вихъра са разположени в сърцевината на всеки човек, по продължение на гръбнака. Йоги Баджан посочва аурата като осма чакра. Чакрите са центрове за получаване, преработка и предаване на енергия. Тези центрове образуват мрежа в нашата човешка система. Чакрите не са част от физическото ни тяло. Те обаче са тясно свързани с нашата ендокринна и нервна система и техният ефект върху тялото е много силен.\nНа 21 и 22 ноември ще изследваме първите две чакри от така наречения „долен триъгълник“. Всеки клас включва кратка информация за чакрата, крия, насочена към нея, пранаяма, медитация и релаксация.\nсъбота 21.11. от 13:00 до 15:00 часа\nнеделя 22.11. от 13:00 до 15:00 часа.\n"Парамита" център, като домакин на събитието, ще отговори на вашите въпроси и ще направи резервация за участието ви! Заповядайте !\nТелефони: 0893360643; 0888260334\nСтара Загора бул.Христо Ботев 92 ет.5\nЗаписване за КУНДАЛИНИ ЙОГА- ЕНЕРГИЙНИ КАРТИ ПЪТУВАНЕ ПРЕЗ ЧАКРИТЕ ПЪРВА И ВТОРА ЧАКРА


Лавров: "Турски поток" и "Северен-поток-2" ще заработят, въпреки US-санкциите - Свят | Informiran.net\nРуският министър на външните работи Сергей Лавров заяви днес, че газопроводите “Северен поток-2” и “Турски поток” ще заработят въпреки американските санкции, предаде Ройтерс, като се позова на агенция Интерфакс.\nВ петък президентът на САЩ Доналд Тръмп подписа закон за налагане на санкции на компании, полагащи тръби за газопровода “Северен поток-2”. Целта на проекта е да удвои газовия капацитет на северния газопровод към Германия “Северен поток”.\nЛавров заяви, че Русия е готова да включи тежката ракета “Сармат” и хиперзвуковата ракета “Авангард” в нов договор за намаляване на стратегическите оръжия СТАРТ, ако той бъде продължен.\nМосква е готова и да демонстрира ракетата “Сармат” на САЩ, каза руският външен министър в ефира на държавната телевизия.\n“Американският президент Тръмп изпрати кратко писмо, в което казва, че те са готови да продължат търсенето на начини за преодоляване на проблемите в нашите отношения”, заяви руският външен министър.


Как да й купиш секси бельо?\n16 дек 2008 12:12\nРешил си да й купиш секси бельо? Ето няколко съвета, за да не объркаш нещата:\nЧерното винаги е секси\nВ повечето случаи мъжете се хвърлят на най-курвенски изглеждащото бельо – червени дантели и розови пухчета. Постарай се да не прекаляваш, тя сигурно не работи като стриптийзьорка. Ако имаш съмнения за цвета – черното винаги е на мода.\nКогато не си сигурен, залагай на известните марки. Няма как да й купиш нещо скъпо на Agent Provocateur или Triumph, и тя да каже, че не е хубаво. За жалост Victoria's Secret все още не е представена в България.\nАко не можеш да запомниш тия сложни имена, гледай цената! Колкото по-скъпо, толкова по-добре.\nТам продават не само вибратори, а и еротично бельо. Можеш да поразгледаш и еротичните костюми – Медицинска сестра, Камериерка, Полицайка. Лошото е, че при тях няма много голям избор. „Медицинска сестра“ например в повечето сексшопове се състои от една нищо и никаква бяла мантичка (най-вероятно от китайския магазин), чорапи и касинка с червен кръст (която ти напомня, че това трябва да е костюм), и за това ти искат 150 лева! За да намериш нещо по-оригинално, ще трябва доста да пообиколиш, но пък после може да падне голяма забава...\nНикой не купува сутиени за подарък. Най-малкото, защото почти със сигурност ще объркаш размера.\nЗа подарък е по-удачно да се вземе тази феерия, наречена камизолка, нощничка или както там се казва. Някои вървят в комплект с прашка, жартиери и т. н.


Застраховка на гаранции - Insmarket\n08 Март 2021, 13:21 Днес (5) | Вчера (0)\nНачало / Продукти / Застраховка на гаранции\nЗастраховката на гаранции е предназначена за банки и по нея е покрита отговорността на българско юридическо лице, която той носи във връзка с негови гаранции за изпълнението на задължения на други български юридически лица.\nРазновидност на застраховката е “Застраховка на гаранции (поръчителства)” и “Митнически гаранции по Карнет ТИР”.\nЗастрахователната премия може да бъде платена от отговорното лице, като нейният размер подлежи на допълнително договаряне.\nЗастрахователните обезщетения се изплащат в 15-дневен срок от представянето на всички документи, доказващи застрахователното събитие, възникналите от него вреди и техния размер.\n"Застраховка на банкова гаранция"\nПредмет на застраховката са банкови гаранции, издадени в полза на български износител.\nЗастрахован е банката, която издава гаранция за задължения на износителя.\nВидовете гаранции, които могат да бъдат застраховани, са гаранция за добро изпълнение, гаранция за участие в търг или конкурс, гаранция за авансово плащане, както и други гаранции, свързани с изпълнението на договор за износ.\nПокритите рискове могат да включват:\n1. Основателно усвояване на гаранцията от чуждестранния длъжник, когато износителят не е изпълнил коректно задълженията си по договора за износ или условията на търга или конкурса.\n2. Неоснователно усвояване на гаранцията, без износителят да е нарушил задълженията си. Покрит е и рискът от политически събития (война, бунт, стачка и др), административни решения в страната на купувача или в трети страни и природни бедствия, водещи до неоснователно усвояване.\nЗастрахователно обезщетение се изплаща в случаите на настъпване на застрахователно събитие. Максималният му размер е 90%.


200 млн. лева отиват за болнична помощ след протеста на медицинските служители - Webcafe.bg\n200 млн. лева отиват за болнична помощ след протеста на медицинските служители\nWebcafe 07.10.2019, 12:46\nСредствата ще дойдат от увеличение на цените на клиничните пътеки\nПоне 200 милиона лева ще бъдат предвидени за болнична помощ в проектобюджета за 2020 г. Парите ще бъдат осигурени чрез увеличение на цените на клиничните пътеки.\nТова е резултатът от срещата между министъра на здравеопазването Кирил Ананиев с представители на медицинските служители, които днес излязоха на протест пред Министерски съвет.\nПо думите на министъра за пръв път "от много години" такъв ресурс ще отиде за болничната помощ, а голяма част от средствата са предвидени за увеличение на заплатите.\nОт КНСБ настояват за заплати да бъдат заделени поне 80% от тези пари. Председателят на профсъюзната организация Пламен Димитров коментира, че след днешната среща е "умерен оптимист", но няма как за половин час да се решат проблеми, които са наслоявани в години, и има още "неща за доуточняване".\nМинистър Ананиев обясни пред журналисти, че анализ през последните години е показал, че обемът дейност е достигнал таван и тъй като няма как да се увеличи, парите за болнична помощ ще дойдат от увеличение на цените на клиничните пътеки.\nПо-рано днес пред Министерски съвет медицински специалисти протестираха, а сред исканията им беше минималната заплата на медицинските сестри да е 900 лева и да им се осигурят по-добри условия за труд.\nПротестиращите спряха за кратко движението по булевард "Цар Освободител" в столицата. Протестът им вече приключи.\nТагове: протест, работа, политика, здравеопазване, болници, кнсб, заплати, новини, общество, медицински сестри, труд, профсъюзи, кирил ананиев, болнична помощ, медицински специалисти, бюджет 2020, проектобюджет 2020\nКъде се разминават мненията в протеста на медицинските сестри


От скоро сме решили с приятелката ми да си потърсим работа в Швейцария.\nот tuizzl » 3 Май 2012, 09:30:15\nАз се занимавам по-малко с пред печат, графичен дизайн и видео обработка.\nСофтуера които използвам е (Adobe Photoshop CS5, Adobe Illustrator CS5, CorelDRAW X5, Adobe Premiere Pro CS5, Adobe After Effects CS5 and Adobe Encore CS5 и с нетърпение очаквам новите CS6 версии на Adobe).\nНе ги знам до съвършенство, не съм висшист самоук съм.\nАнглийския ми е на работно ниво, а с месния език съм супер зле.\nЕстествено едва ли ще мога да си намеря веднага постоянна работа без език то това е ясно, но въпроса ми е имали някакви стажантски програми във фирми занимаващи се с тази дейност. И ако може да ми дадете линкове към фирми за директна връзка.\nА и какви са ми шансовете за такава работа в Швейцария. Ако има българи тук във форума които работят в тази сфера може да ми драснат едно лично как стоят нещата.\nЗа приятелката ми мисли за начало да пробва в някои хотел.\nРегистриран на: 1 Май 2012, 14:29:30


Златица се радва на нова волейболна площадка...\n26.05.2021 12:34 1055\nНа 22 май, в двора на СУ "Св. Паисий Хилендарски" - Златица, тържествено беше открита новопостроената волейболна площадка. Лентата беше прерязана от г-н Любо Ганев - председател на Българската федерация по волейбол, Владимир Николов, дългогодишен национал и капитан на националния отбор по волейбол и инж. Стоян Генов.\nНа новооткритата площадка се проведе и първият волейболен мач, изигран от волейболистките, с треньор Теодор Колев. В присъствието на гостите - зам.-кмет инж. Иванка Ангелова, кметски наместник Ненко Миндилов, общинските съветници Магдалена Иванова и Мария Нейкова, както и много граждани, младите надежди показаха завиден хъс за победа, за което и бяха подобаващо наградени.\nДа е честита новата придобивка и да радва младите ни спортисти, а те нас - със завоювани победи!\nЕтикети: площадка Волейбол Златица


Право | ДИСКУСИОНЕН КЛУБ\nКазус: трябва ли да връщам парите, които „побъркан банкомат“ ми е дал в повече?\nмарт 14, 2012 aigg Право\tбългарите, медии, свободата, ценности\nГ-н А.Лютов в блога си под заглавието Бог взима, Бог дава прави анализ на любопитния случай, при който „побъркан банкомат“ дал луди пари на една женица, която ги изтеглила с дебитната си карта; та в тази връзка авторът поставя въпроси, по които си струва да се помисли и поговори; ето първо въпросите, а пък после можете да прочетете и моя първи, съвсем импулсивен коментар по казуса:\nСмятала ли е Калинка, че върши престъпление или максимата „Бог взема, Бог дава” е достатъчна като етично основание за тази жена, от която видимо досега Бог все е взимал? Различава ли Калинка доброто от лошото и кое в случая е добро и кое лошо? Експроприация на експроприаторите – ще каже старият комуняга. Недостойна постъпка за гражданско общество – ще каже някой либерал-демократ. Вие бихте ли теглили ако ви падне? Или, може би, не бихте споделили с приятели?\nА ето сега и моят кратък коментар; представям най-първата си реакция, усетът ми подсказа да взема такава една наистина спорна и провокативна позиция; та ето какво публикувах в упоменатия блог:\nСпоред мен липсва подсъдно деяние; тази жена не е измамила банкомата, банкоматът й е дал тия пари, а тя ги е взела; банкоматът е банката; някой в банката е направил грешката, не жената, която напълно правомерно е теглила пари от дебитната си карта. Нейното деяние е същото като ако някой бъде почерпен от друг човек с ядене и пиене, а пък после оня, дето е черпил, почне да си иска обратно изяденото и изпитото с мотива, че „по погрешка“ бил го дал; да каже: „Повърни това, дето ти дадох, а ти го изяде, та да си го взема обратно, щото си е мое!“; глупава работа: като е твое да не си го давал; да си мислил!\nКазусът наистина е интересен. Не съм уверен, че и от юридическа гледна точка има престъпление на тази жена; тя нищо престъпно не е направила, просто си е теглила пари от собствената дебитна карта. Интересно ми е как ще се развие случая, но по моето разбиране, в което включвам и правен, и морален аспект, всичко трябва да завърши с това банката да пие една студена вода и толкоз. Банката няма да обеднее.\nДаже нямат право според мен да искат от тая жена да върне парите, които още не е похарчила. Все едно на улицата да намеря 100 лева, после тоя, дето ги е изгубил, да ме даде под съд и да си ги иска обратно; нещо такова. Ще видим.\nБългарското правосъдие, което е прочуто по цял свят с прецизността и справедливостта си, ще отсъди, предполагам, най-мъдро. 🙂\nНаистина ли сме станали „виртуална нация от престъпници“?\nмай 25, 2007 aigg Право\nЧета най-различни мнения за титаничната битка на нашата държава срещу „престъпността в интернет“ и за законност в сферата на обмяната на информация. Понеже явно сме образцова държава, в която законността във всички сфери на живота е на космическа висота, та ето че трябваше да се ликвидира и последното островче на престъпност – интернет. Във всички области сме цъфнали и вързали, само тук нещо ни куца – и ето че борците за законността са особено непримирими срещу нарушителите в интернет. А такива сме кажи речи всички ние. Явно неусетно сме станали „виртуална нация от престъпници“. Добре че властта у нас бди и кански се бори срещу всяка престъпност. И след големите й успехи за изкореняване на всички престъпни наклонности сред народа, дойде ред и на интернет да си намери майстора. Скоро ще станем единствената държава на планетата без никаква престъпност. Вдъхновителите на тази победа, другарите Гоце и Серьожа трябва да бъдат провъзгласени за ангели-хранители на нашата непорочност. Не се шегувам, крайно време тия борци за законност – заедно, разбира се, с титана Б.Борисов, който навеки изкорени мафията от живота ни! – да бъдат титуловани колкото се може щедро и по-справедливо…\nАз не съм специалист в тия области (тракери, торенти, сийдъри и не знам си какви още) и по тази причина не мога да се изказвам за такива неща – понеже мнението ми ще бъде некомпетентно. Но аз зная едно: че свободата на обмена на информация е свещено човешко право. И че всички други интереси трябва да отидат на заден план. Свободата трябва да бъде пазена като зеницата на окото. Сигурно има хора, които печелят нечестно в интернет, но струва ли си заради това да бъде ликвидирана самата възможност на обикновените хора да обменят информация и да се развиват на тази основа?! И зная и нещо друго: там, където започнат да посягат на интернет (Русия, Китай), това е признак за ограничаване на свободата като цяло. Първо склонните към насилие държави тръгват с твърди мерки срещу свободата на мисълта и информацията, а след това насилието става необуздано. Това е признак на зараждане на опасен авторитаризъм и тоталитаризъм. Ще преглътнем акциите на властта сега срещу не знам кои си, след това ще дойде ред на други и трети. В един момент ще се окаже, че блог като моя е “вреден за обществото” и ще ми запушат и на мен устата. Усещате ли накъде отиват нещата като тръгнат от нещо уж безобидно и дори “справедливо”.\nКогато някъде някой си позволява да тъпче свободата на някой, то хората, които обичат свободата, трябва да се почувстват застрашени – на изпитание е подложена и тяхната свобода. И като съзнават това, трябва да се изправят като един за защита на самата свобода. А не да гледат сеир и да си казват: това там мен не ме засяга, аз не съм тракер, що да се вълнувам?! Защото утре някой ще дойде и на теб ще каже – така не може, ти си престъпник, дай малко да те порепресирам. Ако си мълчал, ако не си помогнал на други хора когато тяхната свобода е била в опасност, то тогава не се чуди, че скоро и твоята свобода ще бъде окастрена, а в крайна сметка и ликвидирана. Ето затова нека да не бъдем наивници и да защитим свободата си. Най-решително и отговорно! И масово! Иначе добро не ни чака. Така виждам нещата аз…\nЗа добрите закони\nаприл 15, 2007 декември 7, 2008 aigg Право\nЛатинската максима Dura lex, sed lex – “Лош закон, но закон”: законът винаги е по-добър от беззаконието! – е безусловно вярна и трябва да се разбира най-точно. У нас проблемите на правосъдието и законността са наистина тежки: защото явно не се разбират някои съвсем прости неща. Убягва ни същината на законодателството, не схващаме предимствата на правовия ред. Правосъдието е загубило своето достолепие и е обект на подигравки – в много от случаите съвсем справедливи. Успяхме да заблудим дори и Европейския съюз, че и в тази сфера “постигаме напредък”, ала това съвсем не е така. Законът у нас е станал… безсилен или пък се е превърнал във… “врата в полето”, през която само глупаците минават. За жалост, сме стигнали точно до такава ситуация. Трябва да се търси изход от нея. Първата стъпка за това е да се осъзнае идеята за право и за законност, без което промяна не може да се очаква.\nФормата на закона – съществуващ винаги наяве, публично – не позволява открито едни индивиди да бъдат ощетявани за сметка на други. Условието за това е всички да са признати за самостойни човешки същества – а не, например, за „плебеи“, „роби“, „пролетарии“ или пък „санкюлоти“ (както някои сами се определят, пледирайки за… “по-особени” права!).\nТова обяснява факта, че дори и „законът на беззаконието“ или „правото на безправието“, а именно законът и правото на реалния комунизъм като най-варварска система за унижение на индивида, така или иначе поне на думи и на хартия декларира и човешки права, и една като че ли „рационална“ законност. Но оттук следва и това, че да има закони не е достатъчно постигане на “баланс на интересите”, а също и за разбиране на съществуващото в света на индивидите. Важното и определящото е какви са тези закони, доколко те са жизнени и създават ли една атмосфера на здрави отношения между индивидите. Също така е необходимо да се разбере доколко разумно е устроено съответното общество, доколко, накрая, редът в него отговаря както на естеството на индивида, така и на изискващото се от живота и дължимата свобода.\nИма закони, които съдържат в себе си едно зле прикрито недоверие към способността на индивидите да бъдат свободни и отговорни, т.е. сами да поемат върху плещите си своята съдба. Такива закони прокарват тенденцията индивидите да бъдат „ръководени“, „направлявани“, „командвани“. Или просто „водени“ от силната ръка на държавата – т.е. от други, „малко по-специални“ индивиди с власт, по-скоро от някакви особени… „социални същества“ (самонадеяната “каста” на избраниците на комунистическата „партия“!). Такова едно законодателство изхожда от презумпцията за господството на социума (комуната, общността, дори „стадото“) над индивида. То може да се нарече както искате: комунистическо, „социално“, „социалистическо“, централистично, държавно-монополистко, етатистко, вождистко, антииндивидуалистично, тоталитарно (тази дума е особено мила на милеещите за „чистотата“ на „светлата комунистическа идея“!) и пр. Съответно на това индивидите необходимо биват поставяни в някаква (абсолютна или частична) зависимост от „майката-държава“, а това винаги ги дезактивира да работят за своето бъдеще. От което следва, че такова общество неумолимо започва да губи жизнени сили и значи е обречено на застой, а в крайна сметка и на гибел.\nНо защо някои закони обезсилват социалния организъм?\nТова става, защото акцентът в такива общества започва да пада върху разпределянето на благата в името на някаква безсилна разсъдъчна „справедливост“. Индивидите в него са лишени (или, при „социалистическата“ версия – ограничени) във възможността си да създават по своя инициатива и на свой риск.\nПо тази причина всички по-нататъшни усилия на монополния собственик (държавата с целия си некадърен и неадекватно мислещ апарат от ограничени в личностния си потенциал „партийци“) да промени все по-катастрофалната ситуация в производството на блага са осъдени на неуспех, на неминуем провал. „Изведнъж“ в такива общества откриват, че „нещо не върви“, че „държавата е лош собственик“, че е непоносимо „всичко да е на всички“, че общото е непродуктивно и гибелно, че не съответства на естеството на живота. Накрая са принудени на признаят, че просто… няма какво да се разпределя, от което пък следва краят на измислицата за „всеобщото щастие“, за „неспирния поток от блага“ (комунизмът според очакването на Маркс и Ленин), течащ направо в „отворените за лапане“ уста на милионите все по-гладни труженици в тази безчовечна система.\nВижда се, че едно такова законодателство във всичките му форми най-напред посяга върху различието в собствеността (или го ограничава в по-меките варианти), с което се отприщва разрушителната стихия на доктрините, които са изцяло разсъдъчни, т.е. не съдържат нищо жизнено в себе си. Когато в едно добре развито пазарно общество социалисти започват да „коригират“ законодателството в „социалистически дух“, те измислят най-вече пречки пред свободната инициатива на индивидите. На тази основа започват да провеждат политика за „по-справедливо“ разпределяне на доходите – данъчното бреме за най-активните слоеве се засилва крайно драстично. С което се намаляват импулсите за развитие и подготвя стагнация на производството. Такива законодатели и управници сами отрязват корена, от който могат да черпят ресурс техните фалшиво загрижени за „слабите“ („бедните“) хора „социални програми“.\nРазбира се, социалистическите управления в такива развити пазарни страни не успяват да провалят самия пазарен строй (тъй като не се осмеляват да посегнат на неговата основа, собствеността под формата на самодейна раз-личност), но те така натоварват иначе ефективно действащите спонтанни механизми на пазара, че провалът на техните социални обещания, на тяхната мнима „загриженост за всички“ е гарантиран. Разбира се, това не се отнася за комунизма, разсипващ изцяло живота в страните, в които е господствал поне десетилетие, и изсмукващ като вампир жизнените сили на цели нации в случаите, в които е господствал поне половин век.\nА как законът започва да служи на свободата?\nРазстроеното от… социализъм законодателство трябва отново да бъде вкарвано в естествения коловоз на автентичните пазарни механизми, основани на необезпокояваните от нищо различия в собствеността и на индивидуалната предприемчивост на свободните индивиди. Това по косвен път показва, че жизнени са единствено правилата на общуване и живот, основани на една изцяло либерална философия. “Либерален” означава “свободен”, ето защото нека философията на правото, изхождащата от свободата, да я наречем именно либерална, а законодателството, опиращо се на нейните ценности – либерално. Засега нека да не се подвеждаме от някои други нюанси в употребата на това понятие, които се дължат на неговите трактовки най-вече в политическата теория и практика.\nВ този смисъл либералното законодателство търси съответствие с автентичната основа на човешкото съществуване: свободата, раз-личността на индивидите, различията в собствеността, спонтанно хармонизиращия се пазар на основата на договорността, жизнения и непринуден ред, в който държавата само създава потребните за инициативата на свободните индивиди правила и условия и пр. Ясно е, че едно такова законодателство възвръща растежа и благосъстоянието в обществото, изгодно, впрочем, и на ония, които не притежават „нищо“, т.е. разполагат само със себе си, но по неизвестни и на тях самите причини са си наумили, че това е „нищо“.\nСледователно законите в една страна могат както да насърчават индивидите в ефективното „правене“ на техния живот, така и да ги обезсърчават, да „погасяват“ всеки опит за инициатива и за поемане на отговорността за своя живот в собствените ръце. Това са двата полюса, към които клонят опитите за уреждане на живота: либералният, изхождащ от самия живот с всичко потребно както на живота, така и на живия индивид, така и на жизнено необходимата му свобода, и нелибералният – включващ и антилибералността като същност на комунизма. Едно такова законодателство изхожда от едноизмерния разсъдък с немощното му морализаторстване и затова говори най-вече за някаква „социална”… справедливост (а не просто за автентичната справедливост!). То също говори единствено за… „социални“ – а не човешки! – „права“, за… „социална”… държава и пр. фалшиви „социалности“. Поради това подобно законодателство е неадекватно на живота, опитва се да му вреди, да го руши и разстройва.\nНакратко казано, законите се опират или на индивида с цялата му свита (свобода, различност и пр.) – и затова се основават на доверие в неговите „необозрими възможности“ (по израза на К. Ясперс). Или пък се опират на социума, на абстрактната „всичкост“ и „еднаквост“ на без-личните (не-раз-личните), дезиндивидуализиращи се „индивиди“. Ако се възцари последното, тогава на хората в крайна сметка не остава нищо друго освен да носят тежкото бреме на една външна на техния живот и безчовечна социална система: щом са имали злия жребий да допуснат установяването й. Или пък да се родят в общество, което ненавижда свободния индивид, което е враждебно на свободата, което не разбира естеството на живота.\nПървият тип закони, либералните, активират човешките същества и им дават възможността сами да постигат смисъла на съществуването си в неговия неизмерим хоризонт – който точно поради това не може предварително и разсъдъчно да се задава, предопределя и пр.! Вторите, социално-комунизиращите, обезсърчават индивидите и ги поставят в един свят на безплътните сенки, който е колкото абсурден, толкова и изпълнен с безнадеждност.\nПреживелите комунизма – започнал, впрочем, като разсъдъчна и „интелектуална“ игра на непълноценно съществуващи и празни, поради това завиждащи на чуждия живот, скучни индивиди, и свършил като „колос върху глинени крака“, стъпил върху плещите на милиони безперспективно съществуващи „социални същества“, които точно затова понесоха толкова страдания! – и разбралите неговата извратена същност, надявам се, ме разбират добре. На останалите просто не може да се помогне…\nИма ли плурализъм у нас?\nаприл 4, 2007 aigg Политика, Право, Съвременност\nВсъщност искам да представя тук своето усещане за това как у нас се разбира плурализма. Едно време, в ония паметни времена от “зората на демокрацията”, у нас много се шумеше за плурализма, а сега по тази тема също толкова старателно… се мълчи. Един вид все едно сме се успокоили: “Какво толкова? Имаме си плурализъм! Всичко си имаме, за какво изобщо трябва да се “ровим” в това?!”. Блажено неведение: дали пък след като ни е натрапено подобно усещане, не е станало така, че от действителния плурализъм у нас вече не е останало нищо?!\nДа, наистина, формално погледнато, “всичко си имаме”, в това число и… плурализъм. Имаме си много партии – това е… политически плурализъм. Имаме си… “свободни медии” – това пък е… “плурализъм на мненията”. Никой не ни казва какво следва да мислим, как да живеем и пр. – ето, имаме си и плурализъм като личности, свободни сме! Не знам дали усещате, но в едно такова отношение прозира тотално неразбиране на същината на т.н. плурализъм. Плурализъм означава (с риск да бъда обвинен в… “неграмотност”, ще го кажа така) МНОГООБРАЗИЕ – в мислите, в съзнанията, в душите, в поведението, многообразие в ценностите, във възможностите да изразяваме себе си, “равни права” на всички гледни точки, “еднакъв достъп” до средствата за информация на всички виждания и проекти за ситуацията, в която се намираме, и за бъдещето, което желаем. Ние не сме еднакви в степента, в която сме личности. Колкото по-малко сме личности, толкова повече се… “сродяваме”, сиреч – обезличаваме. Или ставаме… “еднакви”. Ето по тази логика излиза, че ако в едно общество различните разбирания нямат равен достъп до медиите, ако в него дадена позиция или разбиране стане… “водещо”, доминиращо, то от “плурализма” и помен не е останал. Плурализмът бива убит и тогава, когато едни хора, имайки по-голям достъп до средствата за влияние върху… душите, започнат да претендират, че тяхното разбиране е… “правилното”. И понеже имат властта и възможността да налагат, дори да натрапват своята позиция, потискайки всички останали, то в такова общество за плурализъм вече не може да се говори. За да бъда по-ясен, ще дам примери.\nОня ден Гоце Първанов (ще го наричам така, докато този човек, по случайни причини станал… “баща на нацията”, не усети срама, които мнозина от нас изпитват… вместо него!) направи своето “програмно обръщение” по повод встъпването във втори мандат. Всички сте го чули или пък прочели: страшно много нелепици и баналности каза този човек – личи си, че просто няма какво особено да каже. Каза и неща, които незаконно си “присвои”, вземайки ги от документите на други политически сили, но ги представи, разбира се, така, че изцяло ги опошли. В устата на този човек всичко звучи някак си сиво, безлично, посредствено. Някои може и да го харесват, други изпитват от него просто погнуса – той е крайно банален човек и с нищо не може да заинтригува. Но ето че поради заетата позиция от този човек – който всъщност няма какво особено да каже, или пък го казва така, че в думите му струи само един фалшив патос – мнението му “тежи” безкрайно повече от мнението на всеки друг! Особено пък от мнението на хора, които имат какво да кажат, и ще го кажат така, че мнозина ще се вслушат – ала гласът на тези хора няма да бъде чут. За какъв “плурализъм” тогава изобщо говорим?!\nЕ, да, но той е президент – ще каже някой – дай друг пример: мнението на президентите навсякъде по света тежи най-много. Добре, ще дам друг пример: Тошо Тошев – Бор. Този човек има възможността да натрапва своите “мнения” на цял народ, и той до такава степен е нагъл, ползвайки се от позицията си, че само… Валерия Велева е дамата, която ще демонстрира… “нашия роден плурализъм”. Или… Кеворкян, защото, чувам, той започнал да се подвизава вече в “Труд”. Кеворкян, сиреч… агент Димитър, е… “плурализаторът” във вестника на агент… Бор! Друг агент и дори шеф на ДС пък направо си има свой вестник, а твърдят, и други медии. Дали, кажете ми, в тези медии под контрола на ДС, които именно формират нашето “обществено мнение”, ще бъде допуснато – в името на… плурализма – мнение или статия, в която се описва злокобната роля на ДС в нашата най-нова “демократична” история?! Няма да бъде допусната, нали? Е, тогава за какъв “плурализъм” говорим?!\nДа, има и други вестници, аз например чета – пък и пиша – точно в тях, но това са вестници, за които – макар че сме вече… 18-та година на демокрацията! – Бареков и… агент Алберт сутрин няма да ви информират в прегледа на печата. Пък и ако тръгнете да си ги търсите по будките за вестници, ще си направите доста голяма и здравословна разходка рано сутрин. За какъв “плурализъм” у нас тогава говорим?!\nНе, у нас няма плурализъм, никакъв плурализъм няма, не само този в областта на изразяването. Ето да погледнем какво става в т.н. “политически плурализъм”, или партиите. Вие забелязвате ли за кой “политик” у нас най-много и постоянно, прекалено натрапчиво, крайно усърдно, шумят всички медии?! Няма как да не се сещате, да, същия оня, “пожарникаря”, “специалиста по всичко”, “народния херой”, “пича”, “телохранителя”, комуто е отредена ролята много скоро да ни става… “спасител на нацията”. Някой да е знаел нещо за този човек преди медиите – неизвестно защо – преди 5-6 години започнаха да шумят всекидневно за него?! Месеци наред всекидневно се чакаше с нетърпение да се роди… “партията” му. Нещо повече, тя, като… “неродена мома”, обра народните чувства още дълго преди да се роди – и зае челно място в рейтингите. Абе нас за идиоти ли ни смятат – за какъв плурализъм тук изобщо може да става дума?!\nСмея да заявя, че у нас плурализъм просто няма. Това, което имаме, е всичко друго, но не и плурализъм. А какво имаме ли? Същото, което си имахме и преди… “демокрацията”, същата ДИКТАТУРА на все същите хора, само че сега “леко разводнена”, лустросана, позахаросана, леко наръсена с пиперец, “по-съедобна”, таман да се докараме пред света, че и ние вече сме… “нови” и “модерни”. И светът взе, че ни повярва: вече сме в… Европейския съюз! Метнахме ги яко… “шибаните западняци”, това да им е за урок!\nИронията на самия живот у нас е стигнала дотам, че ще си позволя да завърша по следния начин. Ние, след като направихме така, че у нас “цъфна” и “върза” един доста своеобразен… “плурализъм”, сега вече ще се погрижим и за… европейския такъв. Нещастните европейци досега си нямаха такова чудо: балкански ченгесарско-комунистически-мутренски-най-просташки-и-т.н… “плурализъм”. Е, вече си имат: тъкмо ние с това обогатихме плурализма на “Старата Европа”! Халал да им е!\nаприл 4, 2007 aigg Политика, Право\nФилософията в някакъв смисъл не е нищо друго освен „изтънченост“ в „боравенето“ с езика, вникване в носения от него смисъл. Ето и тук думата подсказва: „у-правление“-то е онова, което е „у“ или „до“ правото, което защищава и прилага правилата или закона, а също и определя чрез своята санкция нови правила според потребното за човешкото съществуване. С това е казано почти всичко относно идеята на управлението, сега на тази основа ни предстои да вникнем в неговата „механика“, в проблема за това как се управлява.\nЖелаещите да управляват – политиците – всъщност са носители на съзнание, в което в концентриран вид се съдържа „потребното“ за индивидите и общността от индивиди в конкретния момент. Политикът се представя като знаещ или „сведущ“ за това какво е потребно, а също и като „можещ“, „умеещ“ да го приведе в действие, да го направи, реализирайки програмата си. Политиците – за да постигнат желаното от много хора – са длъжни да обединяват силите на тези хора чрез изразяването на разбираеми и „мобилизиращи“ идеи: едно управление ще бъде толкова по-успешно, колкото повече качествени личности съумее да включи в своя апарат, на колкото по-голям човешки потенциал намери начин да се опре.\nДобрите политици (които са добри тъкмо защото са способни и развити личности, защото са силни индивидуалности) не се страхуват от това да привличат около себе си талантливи раз-личности. Те са разбрали, че „единомислието“, еднаквостта са пагубни за просперитета на човешките общности и реалности. Затова и партиите, които по същество са обединения на индивиди и групи за постигане на общи цели на основата на споделяни ценности, не са нищо друго освен концентрация на личностен потенциал, добиван на основата на отчитане на различията и чрез свободно съгласуване на волите с оглед откриване на най-ефективните средства за постигане на програмата. Макар че т.н. „партийна дисциплина“ (която е израз на потребността от регламентиране на отношенията според правилата на „устави“) формално е ограниченост на свободата – влизайки в дадена партия, индивидът частично се отказва от свободата си, за сметка на което получава усещането за сила – то съответно партиите, които насърчават свободното разгръщане на силите в своите „редици“, са по-адаптивни към условията, а значи са носители на по-перспективна и действена политика.\nВсъщност в крайна сметка партиите са политически организации на гражданското общество, които се опитват чрез получаване на доверието на колкото се може повече „електорални единици“ да вземат в ръцете си държавната власт, а значи, опирайки се на силата на държавата, да приведат в действие и да реализират в живота своята програма, проекта си за едно бъдещо и желано състояние на страната или нацията.\nПартията, която се постигнала мнозинство в одобрението от страна на нацията на своята политика чрез свободни избори, е вече управляваща партия, в това си качество тя има възможността да превърне своята воля в държавна воля. Всичко значи опира до това какво иска дадена партия и как се опитва да насочва „държавния кораб“ в избраната от нея посока.\nНие вече можем да отговорим задоволително на тези въпроси: партиите искат различни неща, политиците не са еднакви в своите виждания и в стратегията си на управление, а всичкото това е така на основата на различните екзистенциално-мирогледни (философски) разбирания и ценности. Възможни са, в принципен план, две алтернативни политически програми: дясно-консервативната (партиите, които се ангажират с нея, могат да носят различни „имена“, но важна е същината на исканията им!) и „социално-ориентираната“, т.е. социалистическата или пък социалдемократическата програмна линия. Управлението, съобразено с едната или с другата политическа програма, се различава по водещите акценти на съответната програма, които е добре да се съзнават (нали затова гласуваме или за „едните“, или за „другите“, при това съвсем не е едно и също или „без значение“ за кой гласуваш – както на мнозина им се струва!).\nДясното, консервативното управление прилага ценностите и програмните искания на консервативната политика, определяна от също такава политическа философия. Ясно е каква е „нишката“, пронизваща и трите нива на идейно-практическата същност на консерватизма, но нека още веднъж да я припомним. Първо, индивидът с неговата свобода е истински значимото, той превъзхожда абстрактния социум – и затова ефективна е политиката, определяна от доверие към способностите на индивидите да се справят сами, да проявяват инициатива и без „ръководство отгоре“ да „правят“ живота си. Следователно консервативната политика не пречи за разгръщането на индивидуалната свободна инициатива и на предприемчивостта, напротив, най-целеустремено ги насърчава и стимулира. Второ, индивидите са раз-личности, те са различни, което е жизнена неизбежност, получаваща свой най-значим израз в „различието в собствеността“ (Хайек).\nДясната консервативната политика и управление затова правят необходимото за растеж на индивидуалната собственост въз основа на реалния принос на отделния индивид: никой не може да се облагодетелствува незаконно, за „чужда сметка“, т.е. извън или покрай валидните за всички правила (законите). Трето, тъй като държавата по възможност не трябва да се меси с бюрократичната си машина в ред жизнено важни сфери на съществуването – икономика, търговия, услуги, образование и др., в които е добре държавата да не е „пряк субект“ – в които спонтанната активност на индивидите е по-продуктивна, то ролята на държавата се свежда до установяването на предварително зададени правила, дотолкова общи, че да оставят място за свободата и инициативата на индивидите.\nОказва се, че консерватизмът се грижи за осигуряването на потребните условия и гаранции за успех на индивидите, които, изхождайки от свободата и ползвайки се от предимствата на собствеността, могат да постигнат много повече от „дирижирания живот“ , при който държавата пряко се меси в техните дела. Богатството във всеки един смисъл (личностно, материално-практическо, социално, духовно) е център на дясната стратегия на живот в общностите, която смята, че богато и доволно общество може да има само ако индивидите бъдат оставени на самите себе си, само ако имат законовите условия сами да постигнат личния си успех, само ако разчитат на своята инициатива, т.е., накратко казано, ако богати и доволни са индивидите, съставящи това общество. Смята се, че само по този начин може да се освободи човешката енергия, която е в състояние да твори чудеса – и действително, импулсите към постижения са безкрайни ако индивидите сами са почувствали необятните хоризонти на своя живот.\nКонсерватизмът разчита и залага на здравия индивидуализъм и отхвърля най-решително изкушенията на колективизма, който насърчава хората единствено да обичат паразитирането в безотговорните общности, да очакват наготово получаването на блага, които са създадени от други, на които те нямат право. Накрая, държавата защищава свободата на индивидите, а също и тяхното достойнство, т.е. на основата на натрупания ресурс (благодарение на успеха на най-активните слоеве и чрез ефективна данъчна система) прилага социални и граждански програми за подпомагане на ония индивиди, които не са успели все още да се интегрират пълноценно в „обществото на благоденствието“ . Това е така наречената разгърната сфера на чисто социални грижи и дейности, на което консервативното управление най-напред обръща внимание (напр. политиката на Аденауер).\nТрябва също да се отбележи, че социалната политика на дясното управление притежава потребния за това ресурс: чрез гъвкава система на подоходно данъчно облагане, която не потиска излишно най-активните и предприемчиви слоеве (носители на най-голямата тежест, която обаче трябва да е поносима; в противен случай биха се убили импулсите за растеж на икономиката!), дясното управление натрупва нужните за социални грижи средства в достатъчен за тяхната действена ефективност обем. Всички тези няколко „кита“ на дясното управление се реализират с нужната последователност и твърдост, независимо от рисковете, които могат да произлязат от това, че либералното съзнание в определени страни и периоди не е достатъчно разпространено или пък развито. Пример за такава автентична дясна политика може да бъде Германия на Аденауер и Ерхард, също и на Хелмут Кол; във Великобритания дясната либерална политика на консервативната партия също многократно е демонстрирала своята жизненост и ефективност (напр. Маргрет Тачър); да не говорим за САЩ, където и двете основни партии, сменящи се в управлението, изхождат от все едни и същи десни ценности, а различията между тях не са особено значими.\n„Социално-ориентираното“ или лявото управление се основава на коренно различни философски и ценностни предпоставки, които са антитеза на дясно-консервативното мислене. (Тук изключвам комунистическата „програма“ за управление, която е доведена до крайност псевдосоциална ориентираност, погубила изцяло индивидуалната заинтересованост, свободата и инициативността на човешките същества.) Социалистите виждат не в индивида, а в социума, в общността водеща ценност, а на мястото на свободата поставят опитите за изравняване (нивелиране) на индивидите чрез превратно разбираната солидарност. Общо взето социалистическото мислене се отличава с неизкоренимия си дефект да смесва последици и причини, резултатите да смята за действащи фактори, т.е. социалистите са свикнали да „впрягат коня зад каруцата“, а след това да се чудят защо впрягът не действа, защо каруцата… не върви.\nТова е така, тъй като социалистическото управление засилва държавната намеса в сферите на индивидуалната инициатива, с това се погасяват импулсите за самостоятелно развитие и за личен просперитет, в резултат на което тъкмо обществото като цяло губи (не може общността да печели когато индивидите губят!), а всичкото това се предприема с оглед на една прекалено лицемерна загриженост за „социално слабите“ и неактивни слоеве. Впрочем, за тези последните, както се оказва, социалистическото управление не може да осигури потребния ресурс – поради предизвикания спад в производството, тъй като от него индивидите се чувстват застрашени толкова повече, колкото са по-активни, производителни и инициативни. Заради някаква фалшива „социална справедливост“, която тъкмо доколкото е „социална“, не е справедливост, социалистическите управници засилват данъчното бреме на най-активните и предприемчиви слоеве (разглеждани като… „не наши“!), поради което предизвикват спад в инициативността и загуба на интереса, от което пък намаляват приходите за осъществяване на техните излишно „амбициозни“ социални програми, а значи ефектът на това управление е единствено бумерангов, т.е. постигат точно обратното на онова, което искат. В резултат социалистическата разпределяща програма за управление (дясната обаче е създаваща и натрупваща!) стига дотам да няма какво да разпределя: когато спадне индивидуалната активност на най-предприемчивите слоеве (като израз на съпротива срещу опитите да бъде ограничавана „отвън“ и „отгоре“ свободата), то обществото неумолимо става все по-бедно, макар и… „равно“ в бедността си. Това обяснява защо „социалистическите експерименти“ в нормалните общества не могат да имат дълготраен ефект, а също и защо там, където социалисти са управлявали по-дълго, връщането към дясната ценностна ориентация се възприема като „живителна глътка въздух“ в един достатъчно изнемощял и задушаващ се организъм. (С основание един известен анекдот от времето на комунизма твърдеше следното: ако в Сахара се установи социализъм, то скоро на тамошните държави ще се налага да внасят от чужбина даже и… пясък!)\nЕто че се оказа, че съвсем не е едно и също за кой гласуваш – както си позволяват да умуват и заключават някои политически дървени „философи“. За дясно-консервативно управление традиционно и устойчиво гласуват индивидите, които са твърдо за свободата, а значи тези, които не се страхуват от рисковете на самостоятелното отговорно съществуване, от трудностите на свободната индивидуална предприемчивост. Десният електорат не се оставя да бъде подвеждан от приказките за „социална справедливост“, за „всеобщо равенство“ и за една толкова фалшива „солидарност“ на страхуващите се от свободата. Зад дясната консервативна ориентация на съзнанието и мисленето стои екзистенциално-личностната пълноценност на отдадените на свободата (като същност на живота за човека), докато същото не може да се каже за привържениците на „социалистическия рай“, на които е трудно да постигнат прилично съществуване със собствени сили и затова разчитат на „инжекции“ отвън, от страна на размекналия се от състрадание социум. Или по-скоро от „нашата власт“, която на социалистите винаги се вижда неизчерпаем източник на „благини“ и на средства за незаслужен социален просперитет…\nНо ако вместо да работим за бъдещето си се оставим на едно безсилно и безвкусно взаимно „състрадание“, то тогава наистина страданието ще бъде поисканата от нас жизнена перспектива: комунизмът доказа абсурдния край на една последователна чисто социалистическа политическа програма, чието налагане нанесе незаздравяващи лесно рани върху телата на цели нации. На десницата предстои да внесе в такива общества живителната стратегия на свободата, която единствена може да гарантира не само оцеляването им, но и бъдещите им постижения по пътищата на автентичната свобода, в полето на достойния за човека живот.


Щуровини :: Що пък не ?!\n30.03.2009 13:51 - Що пък не ?!\nПоследна промяна: 30.03.2009 16:59\nПоощрява ли blog.bg нарушаването на авторските права в сайта си ?\nОтговор, който преди година би бил категорично "НЕ" , преди половин година "Може би" , но днес - категорично ДА !\nПримерите са толкова много, че няма смисъл да ги изброявам.\nКакто и няма да обръщам внимание на един от най-видните и безскруполни плагиати в "Най-четени".\nПросто ми е интерено да разбера, защо администрацията на сайта по такъв недалновиден начин, нарушава грубо един от законите в страната ни, този за авторските права ?!\nМоже би това нарушение е далновидно заложено, още в правилата за позлване на сайта ?\nАко сте стигнали до краят им, има една прелюбопитна клауза убеждаваща ви, че не вие сте авторът на изписаното от вас в блога ви, а собствениците на сайта !!?!\nНе съм адвокат, за да го коментирам - нека си го коментират в СЕМ, ако им стиска - просто отбелязвам , какво ми се набива на очи.\nДобре де, какво печелят собствениците на сайта от тази глупост ?\nНяма как, другояче да нарека текущото статукво на явно погазване на авторските права, които в една друга точка, blog.bg се кълне че ще защитава.\nХем не сме собственици на написаното от нас, хем нямаме право да крадем чужд материал, ама тези който най-явно си крадат, са най на почит тука ?!\nИ как става тая работа бре булка ?!\nВъзникват си едни естествени съмнения у мен.\nЩом за едни може , а за други не може, явно някой на някого си плаща ?!\nИ след като има кой да плаща музиката, защо да няма кой да я изсвири ?!\nМалко фалшивичко естествено, защото никой плагиат досега не е надминал автора, от който е крал и съшитото от него е импотентно по рождение.\nИ след като кражбата тук е въздигната на пиедестал, то какво ли пречи на собственика на сайта да започне да издава книги, новели, стихосбирки и всякакви рожби на крадената поезия и лирика, където наместо името на истинските им автори да се мъдри - Автор : blog.bg ?!\nТака хем мнозина от пишещите тук, които нямат надежда да се видят издавани, ще видят творбите си на площад "Славейков", хем и екипа на сайта няма да се унижава за жълти стотинки, а действащите плагиати ще загубят всякакъв интерес към този сайт, след като и тяхното "творчество" бъде откраднато.\nЕкипа , помислете си върху идеята ми !\nЕдна от малкото , които ви давам безплатно.\nЩе си позахлебите малко, не е шега да крадеш от хора със сериозна аудитория.\nА и ще влезете в историята, като първият сайт официално признал си , че не само поощрява клептоманията, но се и издържа от нея.\nЗнам , всяко начало е трудно.\nНо след като направихте първата крачка, направете и втората, че така ви мяза малко като магаре на мост.\n" С ползване на услугите на Blog.bg, вие предоставяте безвъзмездно на "Инвестор.бг" АД разрешение да възпроизвежда, публикува и разпространява публикуваното от вас съдържание в печатни и онлайн издания на "Инвестор.бг" АД.\nПубликуват материали, които са в разрез с Конституцията и законите на страната, особено в частта им за защита от дискриминация по всякакъв признак, подстрекаване към насилие и извършване на престъпления, както и със закона за авторските и сродните му права " - Е, тук\nсе вижда, как точно се прави !\nАз ще гласувам !\n1. анонимен - Накара ме да се замисля ...\nФактически, собствениците на сайта се явяват и собственици на всеки отделен блог тук и съответно на съдържанието на този блог . От друга страна аз , например , мога да изтрия съдържанието на блога си или да го копирам и пусна в друг сайт . Един вид - ние сме като акционери в Blog.bg , чиято единствена акция е собствения им блог .\nЗа плагиятстването си мисля , че отговорността е на тези които крадат и тя е по-скоро морална . Ако препиша стихотворение на Смирненски и отдолу напиша ,че е мое - тогава подлежа на отговорност пред закона , но ако използвам думите от същото стихотворение в разбъркан ред и вмъкна мои думи , отговорността е само морална , защото не може да се докаже , че не съм го измислил току що .\nА едва ли ще издаде някой , гениялните ни творения и ще ги пусне на пл."Славейков" . Макар и на много хора да им се иска да получат такова признание :)\n2. анонимен - Оф..........\nТи направо ни скапваш деня с тези разсъждения.Някои да не ти е сложил нещо в кафето сутрината:)))))\n3. nikita6864 - а ти що си откраднал снимките на zlika и си ги постнал?! :-D\n4. анонимен - Ако това се случи,\nще се видим в съда с една папка скриншоти! :-D\n5. krotalka - Радо,\nс Сибир е пълно с копирани от тук неща, даже и мои работи съм откривала там. Интернет е рая за клептоманите. Всеки блог им предоставя възможност за това. Говоря за самостоятелни блогове, не за блог.бг.\n6. valsodar - zlika :)\nЗа кучешката фотосесия ли жалиш ?\nТо верно че там имаше един мутант, който много приличаше на тебе :)\nЖалвай се на организаторите на фотоконкурса - дал съм линк към представителят им ! :)\n7. valsodar - sartorium , така както е написано\nsartorium , така както е написано излиза, че всеки тук може да краде на калпак, стига да има нужната благословия.\nВиждал съм изтрити блогове за един текст, виждал съм и блогове без нито един авторски материал, които се дават за пример на новодошлите :)))\nЯвно екипа е чел закона, както дявола евангелието.\n8. анонимен - valsodar\nНие българите сме известни с любовта си към краденето , така че ... ;)\nА за дявола и евнгелието си много , много прав :)


Анкета: Расизмът е проблем в канадската полиция - BG VOICE\nСпоред 73% от канадците полицаите превишават правата си.\nЧестите прояви на расизъм са сериозен проблем в Кралската канадска конна полиция. Това показва социологическо проучване на Института Ангю Рейд сред 5005 канадци. 62% от анкетираните са изцяло или частично съгласни с твърдението, че системният расизъм е един от сериозните проблеми в полицията.\nОколо 75% от запитаните канадци са заявили, че те оценяват работата на канадската полиция по-скоро положително. Почти толкова обаче (73%) са и тези, които смятат, че полицаите превишават правата си и не са достатъчно отговорни.\nОще по тематаnewsletter_caборба с расизмаКанада


Борисов: Върнахме се към нормалността. Не е нормално една партия да е навсякъде\n03 Ноември 2019 23:51ПУБЛИКУВАНА\n03 Ноември 2019 23:51ОБНОВЕНА\nЩе споделим отговорността, заяви премиерът\nВърнахме се към нормалността. Не е нормално една партия да е навсякъде. Ще споделим отговорността.\nТова каза в официалното си изявление премиерът Борисов, който даде отговор как приема загубата на кандидатите на ГЕРБ в няколко областни градове, сред които и Благоевград.\nТой сподели, че не поради резултатите, а заради „тъпи“ журналистически въпроси през деня е бил нервен.\nТой каза, че се надява от утре новите кметове да се хващат на работа.\nВ областните градове ще видим управлението и ще споделим отговорността, каза Борисов.\nТой каза, че е поздравил победителите и ги е предупредил: „Да спират с това „Ще намаляваме данъците“.\nВИЖТЕ ЦЕЛИЯ КОМЕНТАР НА ПРЕМИЕРА ЗА ИЗБОРНАТА ОБСТАНОВКА В ЮГОЗАПАДА:\nВ някои от структурите на страната са се превърнали в деребей и точно в тези градове загубихме. Ние сме си направили нашите изводи. Сега ще вземем решение повече от 3 пъти кандидат за кмет няма да има, категоричен бе Борисов.\nЩе вземем много решения в партията, защото за няколко месеца проведохме 2 избора и аз благодаря на Господ и българския народ, че пак ни дадоха своето доверие, заяви премиерът.\nСлед апартамент гейт след къщите на Манолев как да се довериш. Или Камбитов дето играят ръченица с пари на челото. Вие добре ги наредихте – и то абсолютно заслужено. И хората там дадоха гласа си ГЕРБ да е първа партия. Наказаха тези, които не са се държали прилично, коментира абсолютния крах на ГЕБР в областния Благоевград, както и в Сандански.\nБлагодаря им и за това. Очаквах тези резултати, каза още Борисов.\nПреди да стане кмет новият – Кадев, той дойде в Бояна при мен, човекът. Той беше секретар на общината, бившия шеф на ДАНС на Благоевград, работил е с мене, човекът. Вика ми: „Ще загуби Икономов“, сподели председателят пред медиите.\nСлед тази среща е последвала и друга.\n„Събрах ги Камбитов, Икономов, Котев и им казах: „Ще загубите“ – „Не, ще спечелим!“. Добре! Сега ще направим промени! Но по-добре за партията е да се очисти, да си направи изводите и да се обнови“, намекна Борисов във връзка с „прочистването от цветановистите“ – кметове, приближени до втория в ГЕРБ Цветан Цветанов.\nизбори местни избори кмет общински съветници Бойко Борисов\nПротестиращи отказват да напуснат НС, чакат декларация от Борисов, че подава оставка


Кафене.бг - "Светлото бъдеще на битака" на Иван Добчев\nЧовекът от лабораторията на социализма е в центъра на най-новата постановка на Иван Добчев. Защо трябва да помним, а не да отричаме историята, колкото и чудовищна да е тя - ще разберете в представлението, което се играе на сцената на "Сфумато".\nКакво остана след падането на социализма? Какви са съвременните хора и какво остана вътре в тях? Тези и други дълбоки въпроси поставя най-новото заглавие "Светлото бъдеще на битака". Текстът е по романа "Време секънд хенд: Краят на съветския човек" на белоруската писателка и разследващ журналист Светлана Алексиевич. Авторката е носител на Нобелова награда за документалната си проза.\nУчастват актьорите: Свежен Младенов, Йордан Ръсин, Иван Николов, Димитър Крумов, Стилиян Желязков, Йордан Биков, Гергана Кофарджиева, Дария Симеонова, Неда Спасова, Виттория Николова, Василена Винченцо, Катерина Керемедчиева, Кристина Кулиш, Сребрина Георгиева.\nВ "Светлото бъдеще на битака" Иван Добчев ярко споява драматичен текст и брилянтна актьорска игра, за да въздейства и насочи публиката в размисли за тази грозна и тъжна страна на адаптацията към демокрацията. Героите разказват своите спомени в прочувствени монолози, напоени с много от болка и ужас. Няма главни роли, а всеки е трагически персонаж. В театралното пространство остава да витае носталгията, но и споменът за жестокостта и затворът на човешката душа в границите на социализма. Силно въздействаща сцена от представлението е тази с битака на Арбат. Част от актьорите, свити под найлон, продават на сергии, претрупани с предмети от социализма. Обичайна тъжна картина дори в центъра на София. Младата актриса Василена Винченцо в пламенен монолог разпалва темата защо днес нещата изгубват стойността си, защо заличаваме и продаваме собствената си история за няколко долара, има ли я въобще стойността и останал ли е морал в човека?\n"Трагически персонаж или "съветщина"/ съветски боклук е създаденият в лабораториите на марксизма-ленинизма "HOMO SOVIETICUS" – това е въпросът, на който се опитваме да намерим отговора с актьорите. Това е тест за нашата българска душа и за нейната способност да съ-участва, да съ-страдава Другия, различния...който страшно много прилича на бащите и майките ни, на нашите баби, лели, вуйчо ваньовци. Припознаваме го в себе си", казва самият Иван Добчев.\nПрез май месец спектакъла може да видите на 15.05.2017г. от 19ч. на сцената на "Сфумато".


Дневник на един роб: Dominatrix Armita\nЕкстравагантният й външен вид съвсем не е карнавална премяна или шоу униформа. Японката Mistress Аmrita е една от най-търсените доминатрикс в света. За непосветените според речниците това е "жена, която играе садомазохистична роля на тотална доминация и дисциплина". Истинска господарка, която подчинява безпрекословно мъжете. Тя заповядва на "робите" си какво да правят, унижава ги с думи, пляска ги с камшик, връзва ги и ги наказва с цял арсенал от техники, ако им хрумне да се разбунтуват. Не става въпрос обаче за психотрилър, а за договорена предварително еротична игра, в която и двамата участници са напълно наясно с условията и са поставили предварително лимит върху импровизацията. Една-единствена уточнена в началото дума от страна на "роба" прекъсва сценария. До това обаче рядко се стига, защото Амрита е професионалистка с международна слава сред любителите на силни усещания встрани от традиционната еротика. И досега има хора, които смятат подобни практики за перверзия, но славата им в западния свят бързо расте. Дотолкова, че Амрита е една от звездите на официално подкрепяния от каталонското кметство Фестивал на еротичното кино в Барселона FICEB.\nЕдна от най-критикуваните и възбуждащи сцени в последния филм на Стеанли Кубрик, Широко затворени очи, е именно гигантска тайна оргия. Разбира се, в живота подобна церемония е доста комплицирана, но и самата Амрита твърди, че понякога реалността надхвърля фантазията. Половин година японската доминатрикс живее в Токио, останалата половина обикаля света. Клиентите й се редят на опашка и дълго чакат "сесия" с господарката си. В същото време при подобен вид игра до физически сексуален контакт почти никога не се стига. Освен професията си, с която се гордее, Амрита пее и уърлд мюзик на японски.\nЗа още инфо - http://www.mistressamrita.com/\nКакво е за теб садомазото?\nЧаст от секса. Уговорка, в която двама или повече човека си обясняват кой какво иска и се опитват да се възбудят. Има подразделения - ексхибиционизъм, фетишизъм и т.н. Много хора практикуват нещо като садомазохизъм в интимния си живот. На практика у всеки човек са заложени и двете страни - и властващата, и подчинителната. Има хора, които доминират в работата си - шеф на компания или собственик на адвокатски бюфет, да речем. А у дома може и да са мили съпрузи. Ето аз например съм властна в работата си, още повече, че затова ми плащат, а в личния си живот съм, да кажем, "нормална". Но в същото време изпитвам удоволствие от професията си. Понякога използвам някои елементи и с гаджето си. Дори започнах със садомазото в личния си живот преди години. Тогава още не знаех нищо. Приятелят ми предложи да играем на господарка и роб. Справих се супер и изпитах голямо удоволствие. Това бе началото на кариерата ми.\nНа твой терен преобръщаш вечното клише за силен и слаб пол.\nВечната борба между половете използваме като игра, не в реалния живот. Много мъже искат да се скараме по време на една сесия и аз да ги набия.\nОтдушник ли е подобна еротична игра?\nТя е терапия за мозъка, премахва стреса, отпуска хората със силна сексуална фантазия, която може би мислят, че никога няма да стане реалност. А ние можем да го постигнем. Когато човек освободи съзнанието си, премахне табутата и реши истински да изживее своята сексуалност, това помага и на цялостното му възприятие за самия себе си. Говоря и за мъжете, и за жените.\nСъздала ли си си нещо като профил на клиент - професия, възраст, социално положение...\nНай-често срещаната възраст е 40 - 55 години, понякога 20-годишни момчета, има и дядовци на 75 или 80 г. Възрастта няма значение, освен естествените физиологически ограничения. В разговори с клиенти ги разпитвам как са започнали да се интересуват от садомазо. В повечето случаи ми казват, че си спомнят такива фантазии още от детството, когато не са имали никаква представа за садомазото. Доста доминиращи в работата си мъже имат нужда от баланс. Контролират много хора и затова после искат да се чувстват контролирани.\nНалага ли ти се да обясняваш разликата с проститутка?\nВъобще не ме притеснява. Разликата е в това, че проститутките правят секс с клиентите, а повечето доминатрикс не стигаме до това. Всичко се разиграва на границата между фантазията и реалността.\nКакво отказваш да правиш?\nНякои хора имат много екстремни фантазии. Казват ми: "Ще ми пръснеш ли топките?" Отговарям ОК!, но после естествено не го правя. Заплашвам ги, приближавам се, замахвам и уж пропускам целта. Напълно съм наясно, че когато човек е силно възбуден, може да поиска нещо, което ще му навреди на здравето, но нали аз съм в сцената със здрав разум и трябва да контролирам какво става. Не обичам да виждам и кръв, а има хора, които изпитват удоволствие да бъдат порязвани с нож например. Обаче не искам аз или някой от "робите" ми да се инфектира с нещо. Категорично отказвам да правя секс с клиентите си, макар някои да очакват. Като изключим силното нараняване, съм съгласна на най-различни игри и давам най-доброто от себе си.\nОказвала ли си се в опасна ситуация сама с клиент?\nСлучва се да дойде някой откачен, но съм достатъчно опитна, за да се справя с положението. Първото в екстремна ситуация е да се опиташ да го успокоиш. Почти винаги успявам. Ако обаче стане много напечено, трябва да се обадиш на някого. Веднъж клиент не ме беше предупредил, че страда от епилепсия. По средата на сеанса изпадна в пристъп, разтрепери се и изпули очи. В първия момент бях шокирана, но бързо се сетих, че е болен. Посъветвах го непременно да казва друг път на господарката си.\nСемейството ти как приема традиционната ти професия?\nРазбират ме. Имам фенове на петте континента. Нека не прозвучи като хвалба, но доста хора с нетърпение очакват визитата на Мистрес Амрита в тяхната държава. Горда съм, че мога да превръщам фантазиите им в реалност и мисля, че и семейството ми се гордее с мен.\nИма ли разлики във възприемането на садомазото по света?\nВ някой развити европейски страни като Германия, Холандия, Англия, Швейцария го приемат най-добре. Не че всички го разбират, все още е ъндърграунд, но все повече излиза на повърхността. В Италия, Испания, арабските страни процентът на хората, които познават и приемат този вид практика, е далеч по-малък. Япония е някъде по средата. Ако наблюдавате модните ревюта и бутиковите модели, ще видите, че има все повече садомазо елементи.\nКак се отнасят медиите към садомазото?\nПовечето предпочитат да показват крайности, пускат възбуждащи или шокиращи статии, за да привличат вниманието. Но все повече стават материалите, написани от хора, които разбират за какво става въпрос или най-малкото не страдат от прекалени предразсъдъци.\nКакво мислиш за секс сцените в Eyes Wide Shut?Сигурна съм, че има подобни тайни партита. Строго секретни купони, забранени за външни лица. Та нали в това е тръпката!\nДобре ли печелиш от работата си?Печеля по-малко от това, което хората си представят, но съм напълно доволна. Нямам шеф, мениджър или агенция, работя самостоятелно. Имам вълнуващ живот, пътувам, срещам постоянно нови хора. Мога да си позволя всичко това и дори да спестявам.\nА ако една жена реши да се занимава с подобно нещо, какво би я посъветвала?\nАко една жена иска да бъде доминатрикс просто заради парите, няма да стане. Мнозина бъркат понятията. Дай сега да бием хората, толкова е лесно! Да де, ама това е много далеч от истината. Трябва да имаш афинитет към този вид игра, за да разгадаваш клиента и да отгатваш какво иска от теб. А ако една жена психически не е подготвена и вътрешно не приема подобна сексуалност, стресът ще я довърши бързо. Трябва да обичаш садомазото, за да го упражняваш и като работа.\nЕтикети: Господарка, Платена, Arnita, Dominatrix, Pro


43 Нови 4 2 Капитал Facebook Twitter COVID-19\n12 декември 2007 18:59 1428 прочитания\nЕнорийският център при храм "Покров Богородичен" е едно от религиозните места в София, където се реализира благотворителност. Всеки тук идва свободно и се ангажира с конкретна активност според възможностите и интересите си. Срещаме Мила, Мария, Петя и Теменужка - четири набожни и милосърдни дами, които разказват повече за дейностите около църквата. Желанието си да даряват коментират така: "Ние сме християни и като такива се чувстваме длъжни да благотворим. Това не са занимания за понякога, когато имаме време, а част от вярата и ежедневните ни задължения."\nОрганизацията Енорийският център при храм "Покров Богородичен" е създаден през 1998 г. Идеята е тук да се осъществява лична благотворителност, което означава, че всеки участва със собствените си време, сили, пари, умения и връзки, за да помогне на нуждаещите се. Организацията е дело на свещениците от храма и доброволно постъпващите милостиви хора. Средствата в началото идват от фондация "Покров Богородичен", която вече не се помещава в храма, дарения от Обединени холандски фондации и от още една немска фондация. Европейските спонсори обаче се оттеглят след влизането ни в ЕС по презумпция, че като държава членка би следвало да имаме уредена структура, която сама да обгрижва благотворителността.\nДейностите В деня за черкуване, неделя, тук се събират хора, натоварени с различни доброжелателни мисии. През останалото време в центъра винаги има някой, който координира събитията. Повечето от тях са свързани с грижи за изоставени деца от домове. С малки изключения се работи предимно на софийска територия. Доброволците помагат и на възрастни, болни и крайно бедни хора. Предлагат им хранителни пакети с провизии от първа необходимост - брашно, захар, ориз и други трайни продукти. Месечно от тях се възползват между тридесет и четиридесет души.\nФинансиране Един от начините за финансиране е чрез рисувани картички, изработени от деца. В домовете започват да ги правят от началото на октомври заедно с доброволците, после вторите се включват в разпространението. Обикновено ги предлагат на големи фирми. Тази година в инициативата помагат и седем столични училища, които предоставят нарисувани от тях картички. Всяка струва между 1.60 и 2 лева и могат да се видят онлайн на zvezda.dveribg.net. Другите финансови постъпления, на които разчитат в "Покров Богородичен", са от фирми по различни проекти и от дарения, оставени в църквата.\nДобра воля Няма специални изисквания за желаещите да помагат. Достатъчно е да отделите част от времето и енергията си и да се включите. Търсят се доброволци с ентусиазъм, които искат да се занимават с дадена кауза достатъчно целеустремено, че да я доведат до край. Чисто материално начините да се почувствате по-полезни са, като дарите финансови средства по сметката на фондация "Радост", основана специално за да обслужва благотворителната дейност в центъра. Компаниите могат да купуват картички или да финансират проектите тук, например лагера на децата.\nАко решите директно да помогнете на някой от домовете за деца в София, трябва да знаете, че достъпът до тях е ограничен. От "Покров Богородичен" обещават да съдействат с координати и информация, така че е удобно първо да се свържете с тях. Бъдете деликатни с дрехите, които искате да дарите. Нека не са прокъсани и видимо износени. Обувките са ценни, особено през зимата. Чорапите винаги са кът, така че трябват в големи количества. Помагайте още с бельо (и спално), учебни материали, хигиенни и дезинфекциращи - шампоани, сапуни, прах за пране, паста за зъби... Ще направите много по-добра услуга на децата, ако вместо шоколадчета им занесете четки за зъби. Още - памперси, витамини. И разбира се - храна. Но преди да носите каквото и да било, уведомете се за нуждите на конкретния дом.\nДоверие За всяко дарение получавате документ - "Удостоверение за дарение". Че средствата ви са употребени по предназначение, се убеждавате на място, като можете лично да наблюдавате какво се случва с тях. Уверения се получават и под формата на документи за направените разходи. Създадена е система за отчетност, която дава възможност всяка сума да бъде проследена, а от центъра обещават още, че всеки дарител има правото да изиска и получава подобен отчет.\nМожете да дарите средства за благотворителност към "Покров Богородичен" на сметката на фондация "Радост" - IBAN: BG 65 SOMB 9130 10 23161201; BIC: SOMBBGSF; Общинска банка АД. Другата молба от храма е свързана с иконостаса - той се нуждае от средства за възстановяване, като подробности по тази инициатива можете да научите на адреса на черквата - ул. "Г.Д. Зографина" 2 или на телефон 02/8518079.\nНеочакваните ползи от филантропията\nБлаготворителна история с отворен край\nСнежана в двореца\nАко имаш две ризи...\nБлаготворителността през 2007: кое беше най-важното?\nПътеводител за дарители\nИвана С. 15:51, 18 дек 07, Неутрално\nМного посредствена статия. Друг път повече.\nBarly 18:47, 04 яну 08, Любопитно\nТова прилича на евтин социализъм в протестантски дух, а не на религиозно начинание...\nДано престанем да продаваме спасителното православие на 4 холандски и немски фондации" срещу техните ъмнителни блага от този свят!!!\nBarly 18:49, 04 яну 08, Любопитно\nДано престанем да продаваме спасителното православие на 4 холандски и немски фондации" срещу техните съмнителни блага от този свят!!!\nzdravka - Kazanlak 08:25, 08 яну 08, Весело\n"Това прилича на евтин социализъм в протестантски дух, а не на религиозно начинание...\nДано престанем да продаваме спасителното православие на 4 холандски и немски фондации" срещу техните съмнителни блага от този свят!!! "\nЗащо така реагираме на всяко направено добро в Б-я? Мисля. че е жалко във всяко нещо да виждаме първо лошото. По този начин, от предпазливост, може би няма да ни стигне човешкия живот да направим званието "християнин" изпълнено със съдържание. Нали за вярата в Господ се казва: "По делата ще ги познаете" и още: "Вяра без дела е мъртва". Аз мисля даже, че прекалено малко правим в тази посока. Някак не можем да се организираме, а не толокова, че не искаме да правим добро за страдащите.\nКогато четох книгата за княгиня Елисавета Фьодоровна (която НИКОЙ не може да обвини, че не е православна, защото е канонизирана за светица от Православната църква), бях потресена от всичко - тя е един ангел, живял между нас, обикновените хора. Тя също е вярвала, че да си Христов, означава, освен да си "Мария", също с всички сили да си и "Марта".\nВижте и статията за Снежана: "Снежана в двореца" - нали Бог иска Неговите мисли да станат наши мисли и Той да действа в света чрез нас, християните, които трябва да сме "светлината на света".\nУспех на всяко добро по света, защото доброто е от Бога, а без Него не можем да вършим НИЩО.


Томислав Дончев, народен представител от ГЕРБ:Тунелът под Шипка не е проект с локално, нито дори с национално значение, той е европейски проект\nНационална подписка в подкрепа на проекта за тунел под връх Шипка започна миналата седмица по инициатива на народните представители от ГЕРБ от областите Стара Загора и Габрово. Началото на гражданската подкрепа за тунела беше поставено на обходния път на Габрово, край село Поповци, който е част от целия проект, включващ и тунел под Шипка. На мястото се събраха народните представители от Габрово и Стара Загора Томислав Дончев, Цветомир Михов, Андон Андонов, Кирил Добрев, Пламен Йорданов, граждани и представители на медии от двете области. Какво породи тази нестандартна донякъде депутатска проява, коментира Томислав Дончев.\n- Вече стана ясно, че на 4 октомври Европейската комисия е върнала документацията - апликационните форми за проекта за тунела и за западната дъга на софийския околовръстен път с аргумента, че в ОП „Транспорт“ има проблем, свързан със средствата по другата приоритетна ос - железниците. Само припомням, че преди това документацията е одобрена от управляващия орган Министерството на транспорта. Сега обаче Европейската комисия уведомява българското правителство, че когато въпросът бъде решен със съдействието на Европейската инвестиционна банка, двете апликационни форми могат да бъдат подадени и разгледани отново. От Европейската комисия ни предупреждават, че страната не е осигурила буферен ресурс от 75 млн.евро от финансиране за въпросните ж.п.проектите , които текат в момента, и докато това не стане няма да се одобряват нови..\n- Хората не са много наясно с тези европейски изисквания и терминология, искат да знаят това край ли е на мечтата за тунел под Шипка?\n- Не, това не е край на проекта за тунел, нито на стогодишната мечта за него. За целта обаче трябва да се случат няколко неща и то бързо. Първо, веднага да се уредят взаимоотношенията с Европейската инвестиционна банка и двете апликационни форми да бъдат подадени отново. От 2007 г. България има подписано споразумение с въпросната банка са осигуряване на съфинансиране по проекти и осигуряване на буферно финасиране, затова въпрос на няколко подписа е да се уредят отношенията и проектите да се подадат отново. Второ, да има пълна готовност за реакция в зависимост от решението на Върховния административен съд във връзка с обжалването на оценката за въздействие на околната среда. И трето, в програмния период 2014-2020 година да бъде заложена втората фаза на проекта – самият тунел.\n- Изглежда просто и лесно, но вие не сте спокоен, инициирахте подписка, алармирате в медиите?\n- Има основания за тревога, защото нещата не търпят абсолютно никакво отлагане. Ако не бях вдигнал шум, имаше напълно реална опасност някой през декември да каже:"Ами, този проект за Шипка от Брюксел не го искат!" Сега, след всичко, което се случва, това е абсолютно невъзможно.\nпубликувано на Oct 21, 2013 20:24 от ГАБРОВО ДНЕС Коментари (2)\nЙордан Стойков: Няма война между местната и централна власт\nНикой няма полза от конфронтация между местната и централна власт, никой не печели от това. Трябва да се надмогне личното его и да се работи за общите интереси на региона, коментира вчера на пресконференция народният представител от Коалиция за България Йордан Стойков.\nТвърдението му е по повод съмнения, че в Габрово, чието управление е от ГЕРБ, има спрени проекти от новата власт. По-точно, става дума за спрян проект на Техническия университет.\n"Не само, че никой не го е спирал по подобни причини, ясно на всички е, че един проект може да бъде отхвърлен по много други причини, но и уговарям посещение на министъра на образованието в Техническия университет през ноември", каза още Стойков.\nСпоред него не е било нужно да се вдига толкова шум и да има толкова силен медиен отглас на проблема с бул. "Трети март". Нещата могат да се вършат по-деликатно и елегантно, смята той. В личен разговор шефът на АПИ Стефан Чайков го уверил, че реконструкцията на булеварда ще бъде завършена навреме.\nСтойков похвали Габрово, че влиза в новия програмен период с голям бонус - много започнати големи проекти. В Севлиево също има, но са от по-стар период. Отворена е вече оперативна програма за региони в растеж, от които обаче от областта може да се възползва само Габрово, по същите причини, каза Стойков.\nпубликувано на Oct 21, 2013 19:58 от ГАБРОВО ДНЕС Коментари (0)\nПлевенската филхармония с Неочакван концерт на габровска сцена\n„Неочакван концерт“, с участието на популярния актьор Рашко Младенов и музиканта Константин Цеков от рок групата ФСБ, ще представи Плевенската филхармония под диригентството на Цанко Делибозов на 21 октомври, понеделник, от 19.00 часа в зала „Възраждане". В програмата са включени симфонични потпури от Бетховен, Чайковски, Григ, Равел, Гершуин, Скот Джоплин, Брегович и Константин Цеков. В концерт-спектакъла ще чуем още театрални приказки, музикални закачки и импровизации, специално подбрани за габровската публика. Билети могат да се закупят в деня на концерта, един час преди началото му, на касата в зала „Възраждане“.\nпубликувано на Oct 17, 2013 16:31 от ГАБРОВО ДНЕС Коментари (1)\nЗапочва четвъртото издание на "Смешен филм фест"\nНа вниманието на песимистите, оптимистите и реалистите, на скептиците и романтиците, на киноманите - четвъртото издание на „Смешен филм фест" започва от 22 до 28 октомври 2013 г., по-смешен, по-интригуващ и по-колоритен. В Габрово отново ще цари духът на смеха и веселието, а зала „Възраждане” ще кипи от положителна енергия с филми, които ще ви накарат да се усмихвате и да се замисляте, да съпреживеете забавните истории и препятствията, пред които са изправени героите. В програмата ще видим филми от рубриките Златни комедии, Световен екран и Детско кино, а девет заглавия ще се борят в конкурса за наградата на фестивала. Предвидени са съпътстващи литературни събития, както и концерт с филмова музика. Станете част от „Смешен филм фест 4", споделете го с приятели. Всичко е по-хубаво, когато започва с усмивка! Повече информация на www.filmfest.gabrovo.bg Събитието е в подкрепа на кандидатурата на Габрово за Европейска столица на културата 2019.\nпубликувано на Oct 17, 2013 11:25 от ГАБРОВО ДНЕС Коментари (2)\nФолклорен фестивал "Посока:семейство"\nДнес от 16 ч. в Габрово, в сградата на СОУ ”Райчо Каравелов“ ще се проведе фолклорен фестивал с участието на: Фолклорен танцов ансамбъл "Сивек" при Народно читалище "Габрово”, Детски фолклорен ансамбъл "Габровче", деца от ОДЗ "Ран Босилек" и от ОУ "Цанко Дюстабанов". Децата ще представят инструментални, вокални и танцови изпълнения и ще посрещнат гостите с много усмивки и добро настроение. Организаторите са подготвили игри и викторини с публиката с награди, а за всички присъстващи ще има лакомства и изненади. Фестивалът е част от кампанията „ПОСОКА:семейство част от проекта „Шанс за щастливо бъдеще финансиран по Оперативна програма „Развитие на човешките ресурси с подкрепата на Министерство на здравеопазването и в партньорство с Агенцията за социално подпомагане и Държавната агенция за закрила на детето. Събитието е в подкрепа на кандидатурата на Габрово за Европейска столица на културата 2019.\nпубликувано на Oct 17, 2013 10:27 от ГАБРОВО ДНЕС Коментари (2)\nПоради извършване на аварийни ремонти без вода в четвъртък, 17 октомври, от 9:00 до 17:00 ч. ще останат улиците "Васил Петлешков", "Ягода", "Спортна", "Коста Евтимов", "Равнера", "Петър Михов", "Златна нива", "Брянска", "Васил Друмев", "Стръмнина", "Ангел Кънчев", части от "Емануил Манолов" и "Стефан Караджа". Екипи на ВиК-Габрово работят по авариите, заради които без вода от снощи са кв.Войново и с.Жълтеш. Във връзка с изпълнение на дейности от Водния цикъл е спряно водоподаването на улиците "Етрополе" и "Минка Стефанова".Още...\nпубликувано на Oct 17, 2013 10:20 от ГАБРОВО ДНЕС Коментари (3)\nХудожествената галерия "Христо Цокев" представя изложби от фестивалите Gorjfest и Арт керамика\nДнес от 17.30 часа се откриват две изложби в Художествената галерия „Христо Цокев”. Едната е от Международния фестивал на визуалните изкуства "Gorjfest", проведен в Търгу Жиу, Румъния, а другата е от второто издание на международния пленер "АРТ керамика" в с. Враниловци, състоял се тази година. В настоящата изложба Gorjfest 2009-2013 са подбрани 53 живописни и склупторни творби на 29 автора от различни държави, взели участие във фестивала. Участват български имена като Йордан Кисьов и Роман Кисьов. На изложбата ще присъства организаторът на фестивалните събития Теодор Дадалъу с част от екипа си, както и румънски артисти. От 13 години, в Търгу Жиу, Румъния се организира скулптурен симпозиум в камък "Бранкушиана" на името на известния скулптор и емблема на града Бранкузи. В него се включват и много българи, сред които проф. Иван Кънчев, Георги Минчев, Коста Денев. От 7 години в града се провежда и Международен пленер, който се организира от Центъра за визуални изкуства и народно творчество.\nпубликувано на Oct 16, 2013 10:21 от ГАБРОВО ДНЕС Коментари (0)


Европа се връща към органичните торове - Финансови новини\nЕвропа се връща към органичните торове\n14.07.2017 0 Коментара Европа, към органичните торове, се връща\nЕвропейският съюз иска да намали минералните торове в земеделието за сметка на органичните.\nКомисията по околна среда, обществено здраве и безопасност на храните на Европейския парламент одобри с 30 на 3 гласа и 4 въздържали се проектозаконодателство, което насърчава използването на рециклирани материали за производство на торове.\nТо също улеснява пазарния достъп на иновативни органични торове и въвежда изисквания за по-ясно етикетиране с цел производителите и потребителите да са по-добре информирани.\nПроизводителите, които не искат да спазват по-строгитe европейски изисквания за съотношението на естествени към минерални торове, ще трябва да се съгласят да продават продукцията само на вътрешния пазар на страната си. Националните власти ще могат да разрешават само у дома торове, които не съответстват на европейските правила.\nСпоред текста, гласуван днес от комисията, съдържанието на тежкия метал кадмий във фосфорните торове трябва да падне от 60 милиграма на килограм сега на 40 милиграма след три години и на 20 милиграма след девет години.\nПарламентът трябва да гласува законодателството в пленарно заседание през октомври, след което ще започнат преговори по него с държавите членки.\nДнес само 5% от отпадъчните органични материали се рециклират, за да бъдат използвани като торове. Обаче рециклираните биоотпадъци могат да заместят до 30% oт минералните торове, информира clubz.bg.\nСега ЕС внася годишно 6 милиона тона фосфати. Може да намали това количество с 2 милиона тона, ако ги замести с рециклирани органични отпадъци.\nДосегашната регулация не покрива почти половината от торовете на европейския пазар.\n← Българската банка за развитие (ББР) дава 300 млн. евро на малки фирми\nВестник „Чикаго сън-таймс“ бе продаден на символичната цена 1 $ →